Ханс Магнус Енценсбергер
Бащиният дух

Превод от немски: Надежда Андреева, —

chitanka.info

Понякога вечер той пак седи там

на масата, както преди,

тананика си леко приведен

под желязната лампа.

Перото за туш тихо драска

по милиметрова хартия.

Спокойно, уверено тегли то

своята черна черта.

Той ме слуша понякога,

свел снежнобяла глава,

усмихнат унесено все тъй чертае

чудесния план,

който аз не мога да схвана,

който той никога няма да свърши.

Чувам го как тананика.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.